CELEX: 62021CN0441
Language: fi
Date: 2021-07-16 00:00:00
Title: Asia C-441/21 P: Valitus, jonka Ryanair DAC on tehnyt 16.7.2021 unionin yleisen tuomioistuimen (laajennettu kymmenes jaosto) asiassa T-628/20, Ryanair v. komissio (Espanja; Covid-19), 19.5.2021 antamasta tuomiosta

20.9.2021   
            
            
               FI
            
            
               Euroopan unionin virallinen lehti
            
            
               C 382/18
            
         
      Valitus, jonka Ryanair DAC on tehnyt 16.7.2021 unionin yleisen tuomioistuimen (laajennettu kymmenes jaosto) asiassa T-628/20, Ryanair v. komissio (Espanja; Covid-19), 19.5.2021 antamasta tuomiosta
      (Asia C-441/21 P)
      (2021/C 382/24)
      Oikeudenkäyntikieli: englanti
      
         Asianosaiset
      
      
         Valittaja: Ryanair DAC (edustajat: V. Blanc, E. Vahida ja F.-C. Laprévote, avocats, S. Rating, abogado, ja I. G. Metaxas-Maranghidis, dikigoros)
      
         Muut osapuolet: Euroopan komissio, Espanjan kuningaskunta ja Ranskan tasavalta
      
         Vaatimukset
      
      
                  —
               
               
                  valituksenalainen tuomio on kumottava
               
            
                  —
               
               
                  valtiontuesta SA.57659 (2020/N) – Espanja – COVID-19: pääomitusrahasto – 31.7.2020 annettu komission päätös C(2020) 5414 final on SEUT 263 ja SEUT 264 artiklan mukaisesti kumottava ja
               
            
                  —
               
               
                  komissio on velvoitettava vastaamaan omista oikeudenkäyntikuluistaan ja korvaamaan Ryanairille aiheutuneet oikeudenkäyntikulut ja ensimmäisessä oikeusasteessa esiintyneet ja tässä valitusasteessa (mahdollisesti) esiintyvät väliintulijat on velvoitettava vastaamaan omista kuluistaan.
               
            
         Oikeudelliset perusteet ja pääasialliset perustelut
      
      Valituksensa tueksi valittaja vetoaa kuuteen valitusperusteeseen.
      Ensimmäinen valitusperuste: unionin yleinen tuomioistuin on tehnyt oikeudellisen virheen hylätessään valittajan väitteen, jonka mukaan syrjintäkiellon periaatetta on perusteettomasti loukattu.
      Toinen valitusperuste: unionin yleinen tuomioistuin on tehnyt oikeudellisen virheen ja selvästi ottanut tosiseikat huomioon vääristyneellä tavalla siltä osin kuin kyse on valittajan väitteestä, jonka mukaan sijoittautumisvapautta ja palvelujen tarjoamisen vapautta on loukattu.
      Kolmas valitusperuste: unionin yleinen tuomioistuin on tehnyt oikeudellisen virheen ja selvästi ottanut tosiseikat huomioon vääristyneellä tavalla hylätessään valittajan väitteen vertailun suorittamatta jättämisestä.
      Neljäs valitusperuste: unionin yleinen tuomioistuin on tehnyt oikeudellisen virheen ja ilmeisen arviointivirheen tuen luokittelussa tukiohjelmaksi.
      Viides valitusperuste: unionin yleinen tuomioistuin on tehnyt oikeudellisen virheen ja selvästi ottanut tosiseikat huomioon vääristyneellä tavalla siltä osin kuin kyse on siitä, ettei komissio aloittanut muodollista tutkintamenettelyä.
      Kuudes valitusperuste: unionin yleinen tuomioistuin on tehnyt oikeudellisen virheen ja selvästi ottanut tosiseikat huomioon vääristyneellä tavalla siltä osin kuin kyse on siitä, ettei komissio ole esittänyt perusteluja.